કોરોના વાઇરસ : વૅન્ટિલેટર ધમણ-1ના નિર્માતા પરાક્રમસિંહ જાડેજાનો ભાજપ સાથે શું સંબંધ છે?\nધમણ-1નું પ્રથમ લાઇવ ટેસ્ટીંગ અમદાવાદની સિવિલ હૉસ્પિટલમાં થયું હતું. મે મહિનાના ત્રીજા સપ્તાહમાં અમદાવાદની સિવિલ હૉસ્પિટલમાં મેડિકલ સુપ્રિટેન્ડન્ટે ગુજરાત મેડિકલ સર્વિસીઝ કૉર્પોરેશન લિમિટેડ(જીએમએસસીએલ)ના મૅનેજીંગ ડિરેક્ટરને પત્ર લખીને જાણ કરી હતી કે અમને તાબડતોબ હાઈ એન્ડ(ઊંચી ગુણવત્તાવાળા) વૅન્ટિલેટર જોઈએ છે. 

કોવિડ-19ના દરદીઓની સારવાર માટે અમને ધમણ-1 તેમજ એ.જી.ડબલ્યુ.એ વૅન્ટિલેટર આપવામાં આવ્યાં હતાં, પરંતુ એનેસ્થેસિયા વિભાગના વડાએ જણાવ્યું છે કે આ બંને વૅન્ટિલેટરથી ધાર્યા પરિણામ મળતાં નથી, તેથી તમે હાઈ એન્ડ વૅન્ટિલેટર મોકલો. 

એ પછી વિપક્ષે તેને ફૅક વૅન્ટિલેટર ગણાવ્યાં હતાં. ત્યારબાદ ગુજરાતના મુખ્ય મંત્રી અને આરોગ્યપ્રધાન તેમજ નાયબ મુખ્ય મંત્રી નીતિન પટેલે ધમણ-1નો ખૂબ બચાવ કર્યો હતો. 

ગુજરાતનાં આરોગ્ય અગ્ર સચિવ જયંતી રવિએ એક પ્રેસ કૉન્ફરન્સમાં જ્યોતિ સીએનસી અને ધમણ-1નો બચાવ કર્યો હતો. તેમણે કહ્યું હતું કે "જ્યારે વૅન્ટિલેટર્સ ખૂબ ઓછાં હતાં ત્યારે જ્યોતિ સીએનસીએ દેશ માટે કંઈક કરી દેખાડવાની ભાવના સાથે કામ કર્યું હતું. તેમના પર આક્ષેપ કરવા યોગ્ય નથી."

કોણ છે પરાક્રમસિંહ જાડેજા?

જ્યોતિ સીએનસી ઑટોમેશન લિમિટેડના ચીફ મૅનેજીંગ ડિરેક્ટર પરાક્રમસિંહ જાડેજા સ્પોર્ટ્સમાં કરિયર બનાવવા માગતા હતા, પણ બની ગયા બિઝનેસમૅન. રશ્મિ બંસલના પુસ્તક 'ટેક મી હોમ - ધ ઇન્સ્પાયરીંગ સ્ટોરીઝ ઑફ ટ્વેન્ટી ઑન્ત્રપ્રિન્યોર્સ ફ્રૉમ સ્મૉલ ટાઉન ઇન્ડિયા વિથ બિગ ડ્રિમ્સ'માં વિવિધ વ્યવસાયીઓના સંઘર્ષ અને સફળતાનું આલેખન કર્યું છે. જેમાં એક પ્રકરણ પરાક્રમસિંહ જાડેજા વિશે છે.

એમાં જણાવવામાં આવ્યું છે કે પરાક્રમસિંહ જાડેજા શતરંજ એટલે કે ચૅસ અને ક્રિકેટના સારા ખેલાડી હતા. 1985માં ગુજરાત તરફથી ટોચના જે ત્રણ ખેલાડી રાષ્ટ્રીય ટુર્નામેન્ટમાં ભાગ લેવાના હતા તેમાંના એક પરાક્રમસિંહ હતા. 

એ વખતે તેમની 12મા ધોરણની બૉર્ડની પરીક્ષા અને ટૂર્નામેન્ટ સાથે હતા. તેમણે ટૂર્નામેન્ટમાં જવાનું પસંદ કર્યું હતું.  1989માં તેઓ ઇંગ્લિશ કાઉન્ટી ક્રિકેટ માટે અન્ડર-19 ટીમમાં પસંદગી પામ્યા હતા. 

એ વખતે તેમના પરિવારને વિમાનની ઍર ટિકિટ માટે આર્થિક સંઘર્ષ કરવો પડ્યો હતો. એ પછી પરાક્રમસિંહ સ્પોર્ટ્સ છોડીને વ્યવસાયમાં જોડાઈ ગયા. પ્રગતિ કરીને તેમણે જ્યોતિ સીએનસી કંપની શરૂ કરી. 1989માં કંપનીની શરૂઆત થઈ અને આજે એક મલ્ટિનૅશનલ કંપની છે. દેશની મોટી મશીન ટુલ્સ કંપનીઓ પૈકીની એક જ્યોતિ...\n\ntl;dr:
રાજકોટની જ્યોતિ સીએનસી(કોમ્પ્યુટરાઇઝ્ડ ન્યૂમેરિકલ કંટ્રોલ) કંપની દ્વારા બનાવવામાં આવેલા વૅન્ટિલેટર ધમણ - 1 મશીન ઉપર ખૂબ વાદવિવાદ થયો.